En as otras dos capitals de provincia, Uesca y Teruel, o estato de guerra fue declarato sin i haber quasi resistencia. En Chaca a luita duró un día, debito a la resistencia de bells hombres con o suyo alcalde Julián Mur en capeza, con l'aduya de Julián Borderas u Antonio Beltrán Casaña y arma que lis donoron os Carabiners.[1] Por atra parti Balbastro permanixió fidel a lo gubierno, en no sublevar-se José Villalba Rubio, que yera o comandant melitar d'a plaza, encara que conoixeba d'antis a sublevación y s'heba compromeso con os sublevatos a sublevar-se'n (os suyos chirmans luitoron totz con os sublevatos).